|  |  |  |
| --- | --- | --- |
| **Република Српска****Универзитет у Источном Сарајеву****Факултет пословне економије****Бијељина** | Description: informator | **Republic of Srpska****University of Eastern Sarajevo****Faculty of Business Economics****Bijeljina** |
| Семберских ратара бб, 76300 Бијељина. Телефон: 055/415-200, Email: dekan@fpe.ues.rs.ba, Web: www.fpe.ues.rs.baЈИБ: 4400592530000, ПДВ: 4400592530000, Шифра дјелатности: 080302, Матични број: 01029606Организациони код: 12510015  |

Број: 316-02/25

Датум: 03.04.2025. године

**ОБАВЈЕШТЕЊЕ – ЕЛЕКТРОНСКА ПРИЈАВА ИСПИТА – АПРИЛСКИ ИСПИТНИ РОК – ПРВИ ТЕРМИН**

**Обавјештавају се студенти да ће се електронска пријава испита за ПРВИ термин АПРИЛСКОГ ИСПИТНОГ РОКА вршити у периоду од 04.04.2025. до 06.04.2025. године.**

**Студенти ће моћи да пријаве испите само у оквиру термина одређеног за електронску пријаву испита, те се након истека наведеног рока испит неће моћи пријавити.**

**УПУТСТВО ЗА ЕЛЕКТРОНСКУ ПРИЈАВУ ИСПИТА:**

1. Студент мора имати отворену e-mail адресу.

2. Апликацији можете приступити путем web адресе: infokiosk.unssa.rs.ba или infokiosk.ues.rs.ba. (ако добијете поруку: "Your connection is not private / ова конекција није безбиједна" или слично, слободно наставите кликом на "proceed / настави").

3. Након што сте укуцали web адресу, на листи факултета одаберите Факултет пословне економије, а затим унесите свој број индекса, а ако раније нисте активирали ваш налог, као лозинку унесите ваш матични број, пратите упутства и активирајте налог (ово је потребно урадити само једном).

**НАПОМЕНА:** Број индекса студенти првог циклуса уносе на сљедећи начин: 1/06, 5/07, 2/10, 15/13, 27/14, 120/15, и слично.

Бројеве индекса студенти другог циклуса уносе на сљедећи начин: нпр. 1/14-m, 5/14-m, 7/13-m, 18/12-m, 22/11-m... 2/15-M1, 9/15-M2, 11/15-M1...

4. Ако сте коректно унијели све податке на вашу e-mail адресу за неколико секунди стићи ће порука са линком за потврду активације. Кликом на линк, моћи ћете користити апликацију са лозинком коју сте одабрали. Понекад порука са линком заврши у spam фолдеру, а ако није, након провјере, треба поново активирати налог.

5. У случају било каквих проблема, (погрешан ЈМБ у бази студентске службе, могућа злоупотреба вашег налога активирањем истог без вашег знања и сл.), као и у случају да не добијете повратни мејл, или заборавите шифру, па не можете приступити апликацији, обратите се студентској служби ФПE.

6. Када се студент пријави на испит може погледати записник као доказ да је испит пријављен.

**НАПОМЕНА 1:** Да би могао пријавити испит студент мора имати овјерен зимски и уписан љетни семестар.

**НАПОМЕНА 2:** Испит који је пријављен електронским путем СТУДЕНТ НЕ МОЖЕ ОДЈАВИТИ, ТЈ. УНЕСЕНА ПРИЈАВА СЕ НЕ МОЖЕ ПОНИШТИТИ.

**НАПОМЕНА 3:** Студенти су своје финансијске обавезе по основу пријаве испита дужни измирити раније, минимум неколико дана прије електронске пријаве испита, како би уплата могла бити раскњижена, те како студенти не би били спријечени да пријаве испит због дуговања.

**НАПОМЕНА: 4:** Сходно трошковнику Универзитета у Источном Сарајеву, накнада за евентуалну накнадну пријаву испита мимо предвиђеног рока за електронску пријаву износи 30,00 КМ.

Оваквим начином пријаве испита, наш цјелокупни рад биће знатно унапријеђен, а студентима омогућен ефикасан начин пријаве испита без непотребног доласка на шалтер.

 **ДЕКАН:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Проф. др Весна Петровић**